

REPUBLIKA HRVATSKA

VARAŽDINSKA ŽUPANIJA

OPĆINA VINICA

OPĆINSKO VIJEĆE

Klasa: 024-04/23-01/11

Urbroj: 2186-11-23-1

Vinica, 17. ožujak 2023.

Na temelju članka 17. stavak 1. točka 1. Zakona o sustavu civilne zaštite („Narodne novine“ broj 82/15., 118/18., 31/20. i 20/21.) i članka 30. Statuta Općine Vinica („Službeni vjesnik Varaždinske županije“ broj 30/20. i 09/21.) , Općinsko vijeće Općine Vinica na sjednici održanoj dana

17. ožujka 2023. godine donosi

**PLAN**

**razvoja sustava civilne zaštite**

**na području Općine Vinica za 2023. godinu**

**s financijskim učincima za trogodišnje razdoblje**

I. UVOD

Sukladno odredbama Zakona o sustavu civilne zaštite („Narodne novine“ broj 82/15., 118/18. i 31/20. i 20/21.) , Općinsko vijeće dužno je razmotriti i usvojiti godišnju analizu stanja i godišnji plan razvoja sustava civilne zaštite s financijskim učincima te usvojiti smjernice za organizaciju i razvoj sustava civilne zaštite za razdoblje od 4 godine.

Plan razvoja civilne zaštite Općine Vinica donosi se na temelju Analize stanja sustava civilne zaštite za 2022. godinu.

Plan razvoja sustava civilne zaštite sadrži ciljeve utvrđene smjernicama za organizaciju i razvoj sustava civilne zaštite te mjere i aktivnosti koje će se poduzimati u 2023. godini.

II. PLANSKI DOKUMENTI

a) Općina Vinica ima izrađenu Procjenu rizika od velikih nesreća na području Općine Vinica koju je Općinsko vijeće usvojilo na sjednici održanoj dana 28. prosinca 2018. godine, Plan djelovanja civilne zaštite Općine Vinica usvojen na sjednici Općinskog vijeća od 09.12.2020. godine i Procjenu opasnosti od požara i Plan zaštite od požara koje je Općinsko vijeće usvojilo dana 16.06.2015. godine

***Planirane aktivnosti :***

Općinsko vijeće donosi :

1. Analizu stanja sustava civilne zaštite

2. Godišnji plan razvoja sustava civilne zaštite s financijskim učincima za trogodišnje razdoblje

3. Smjernice za organizaciju i razvoj sustava civilne zaštite za razdoblje od 4 godine

4. Odluku o određivanju pravnih osoba od interesa za sustav civilne zaštite

5. Procjenu rizika od velikih nesreća i Plan djelovanja civilne zaštite

***Općinski načelnik donosi :***

2. Plan vježbi civilne zaštite

3. Plan djelovanja civilne zaštite

III. OPERATIVNE SNAGE

**1. Stožer civilne zaštite** - provoditi usavršavanje i edukaciju članova Stožera civilne zaštite o:

- mjerama sustava civilne zaštite

- ustrojavanju sustava civilne zaštite

- djelovanju sustava civilne zaštite i načelima sustava civilne zaštite

- obvezama Općine Vinica u provođenju zakonskih obveza vezanih uz civilnu zaštitu

**2. Povjerenici civilne zaštite**

S ciljem povećanja spremnosti i mogućnosti djelovanja u provođenju akcija zaštita i spašavanja planira se zamjena određenih povjerenika/ili zamjenika, zbog njihovog preseljenja, bolesti i sl. kao i educiranje povjerenika o njihovim obvezama propisanim Zakonom o sustavu civilne zaštite

Nositelj aktivnosti : Općina Vinica

Izvršitelj aktivnosti : Stožer civilne zaštite u suradnji sa Područnim uredom civilne zaštite Varaždin

**4. Operativne snage vatrogastva**

Operativne snage vatrogastva na području Općine Vinica čini Vatrogasna zajednica Općine Vinica koju čine 3 dobrovoljna vatrogasna društva :

1, DVD Vinica

2. DVD Gornje Ladanje

3. DVD Donje Vratno

Planirane aktivnosti :

- aktivnosti prema programu rada (osposobljavanja i liječnički pregledi, vježbe, natjecanja,

dežurstva, intervencije)

**Nositelj:** Vatrogasna zajednica Općine Vinica i dobrovoljna vatrogasna društva

**5. Pravne osobe i ostali subjekti koji će biti angažirani na zaštiti i spašavanju**

Općinsko vijeće Odlukom od 28.12.2018. utvrdilo je pravne osobe od interesa za sustav civilne zaštite .

**Planirane aktivnosti :**

- održati sastanak sa pravnim osobama od interesa za sustav civilne zaštite

**Nositelj aktivnosti : Općina Vinica**

**6. Udruge građana**

Na području Općine Vinica djeluju udruge od značaja za civilnu zaštitu, prije svega Lovačka udruga „Opeka“ i Športski ribolovni klub Vinica.

**Planirane aktivnosti** :

Održati sastanak sa udrugama o mogućnostima uključivanja u sustav civilne zaštite te njihovog educiranja

**Nositelj aktivnosti : Općina Vinica**

**9. Stanovništvo**

Katastrofe, nesreće ili krize uzrokovane prirodnim silama ili ljuskom aktivnošću mogu izazvati kod stanovništva specifična krizna stanja i djelovati na ljude na način da ugroženo stanovništvo nije u mogućnosti kontrolirati tijek događaja i nositi se s gubicima i štetama. Posljedice kriznih stanja mogu se ublažiti pravovremenim planiranjem pružanja pomoći i stanjem pripravnosti za određenu kriznu situaciju.

Planirane aktivnosti :

- Upoznavanje građana sa sadržajem Planova zaštite putem radionica ili putem web stranice

**Nositelj aktivnosti : Stožer civilne zaštite**

IV. FINANCIRANJE SUSTAVA CIVILNE ZAŠTITE

Prema odredbama Zakona o sustavu civilne zaštite, općinski je načelnik kao nositelj izvršne vlasti odgovoran za osnivanje, razvoj i financiranje, opremanje, osposobljavanje i uvježbavanje operativnih snaga.

U Proračunu Općine Vinica za 2023. godinu osigurati će se financijska sredstva za izvršavanje mjera i aktivnosti u sustavu civilne zaštite.

*FINANCIJSKI POKAZATELJI RAZVOJA SUSTAVA CIVILNE ZAŠTITE S UČINCIMA ZA TROGODIŠNJE RAZDOBLJE*

|  |  |  |  |  |  |
| --- | --- | --- | --- | --- | --- |
| RB | OPIS POZICIJE U PRORAČUNU | Planirano u 2023. EUR | Planirano za 2024. EUR | Planirano u 108.8902025. EUR | Planirano u 2026. EUR |
| 1. | CIVILNA ZAŠTITA (opremanje, osposobljavanje, smotriranje, angažiranje, osiguravanje uvjeta za evakuaciju, zbrinjavanje i druge aktivnosti i mjere u zaštiti i spašavanju) | 3.982,00 | 5.000,00 | 6.000,00 | 7.000,00 |
| 2. | VATROGASTVO - opremanje, vježbe, takmičenja i dr. | 33.135,00 | 24.790,00 | 36.500,00 | 37.000,00 |
| 3. | UDRUGE GRAĐANA | 68.272,00 | 71.600,00 | 75.000,00 | 78.000,00 |
| 4. | CRVENI KRIŽ | 6.099,00 | 6.500,00 | 6.600,00 | 6.700,00 |
| 5. | HGSS | 664,00 | 1.000,00 | 1.200,00 | 1.500,00 |
| UKUPNO ZA SUSTAV CIVILNE ZAŠTITE | | 112.152,00 | 108.890 | 125.300 | 130.200 |

V. ZAVRŠNE ODREDBE

Plan razvoja sustava civilne zaštite na području Općine Vinica za 2023. godinu stupa na snagu danom donošenja

PREDSJEDNIK OPĆINSKOG VIJEĆA

Predrag Štromar